
MEGÁLLAPODÁS 
amely létrejött egyrészről Martfű Város Önkormányzata képviseletében  Dr. Papp Antal polgármester, másrészről az EURO-DENT Fogászati Szolgáltató és Kereskedelmi BT. – Szolnok, Jászkürt utca 2. I/7., adószám: 20659022-2-16 - képviseletében Dr. Olasin György között  az 1998. december 31-étől érvényes  egészségügyi szolgáltatás nyújtására vonatkozó megállapodás felülvizsgálata tárgyában, mely alapján az alábbi megállapodást kötik:
1. Felek megállapodnak abban, hogy Martfű város II. számú fogászati körzetében a fogászati alapellátás feladatait területi ellátási kötelezettséggel az EURO-DENT BT látja el a vonatkozó jogszabályi feltételeknek megfelelően.

A területi ellátási kötelezettség utcajegyzéke a megállapodás melléklete.
2. A fogorvosi alapellátást az egészségügyi szolgáltató a személyes ellátásra kötelezett orvos Dr. Olasin György – orvosi nyilvántartási száma: 46130 - közreműködésével látja el.

3. A területi ellátási kötelezettséget a EURO-DENT BT. biztosítja azzal, hogy a hozzá bejelentkezett személyekkel azonos ellátásban részesíti a körzetében lakó és más orvost választó biztosítottakat is, ha azok választott orvosukat felkeresni nem tudják.
4. A II. számú fogorvosi körzet rendelési ideje:

páros hét:                                   páratlan hét:

Hétfő: -



Hétfő: 12-18

Kedd: 7-14.30


Kedd: 7-14

Szerda: 11-17,30


Szerda: 12-17,30
Csütörtök: 
7-14.30

Csütörtök: 7-12
Péntek: 7-12,30


Péntek: 8-11,30
5. Felek megállapodnak abban, hogy az EURO-DENT BT. iskola-fogászati alapellátási feladatokat lát el. Az iskola-fogászati alapellátást a Bt. a rendelkezésére bocsátott Martfű, Gesztenye sor 8. szám alatti fogászati rendelőben végzi. 
6. Martfű Város Önkormányzata az II. számú fogorvosi körzet fogorvosi alapellátási feladatai ellátásához térítésmentesen biztosítja az EURO-DENT BT. részére a Martfű, Gesztenye sor 8. szám alatti Egészségügyi Központban lévő 23,03 négyzetméter alapterületű fogászati rendelő helyiséget, valamint a hozzátartozó betegváró és szociális helyiségeket, s annak vagyonvédelmét.
 7. Az Önkormányzat vállalja a fenti rendelő és kiegészítő helyiségek működtetését, (fűtés, világítás, víz-szennyvíz szolgáltatás, szemétszállítás, takarítás) melynek költségeihez az EURO-DENT BT. a Martfű Város Önkormányzatának  Képviselő-testülete által külön döntésben meghatározott – és folyamatosan felülvizsgált – mértékben járul hozzá, és a működtetési költséget számla alapján az Önkormányzatnak megtéríti.
8. A felek megállapodnak, hogy a használatba vett épület műszaki meghibásodásából eredő üzemeltetési költség többletet (pl: csőtörés, elfagyás)  az Önkormányzat, mint az épület tulajdonosa köteles viselni. Az Önkormányzat gondoskodik továbbá a rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes, vagy részleges cseréjével járó munkák elvégzéséről. 

9. Felek megállapodnak abban, hogy Martfű Város Önkormányzata a külön rendeletben meghatározott minimum feltételhez szükséges, az EURO-DENT BT. számára térítésmentesen rendelkezésre bocsájtott eszközöket a BT. a  továbbiakban is használja és vállalja, hogy a későbbiekben a szükséges eszközöket saját erőből biztosítja, illetve saját felelősségi körében gondoskodik az eszközök működőképes rendelkezésre állásáról.  
Az egészségügyi szolgáltató, az EURO-DENT BT. által vásárolt eszközök a továbbiakban a saját tulajdonát képezik, kivéve azok az eszközök, amelyeket a minimum feltétel pótlására szerzett be. A minimum eszközök pótlására, javítására szolgáló eszközök az Önkormányzat tulajdonát képezik. A továbbiakban nem használt, vagy leselejtezett eszközöket pedig az Önkormányzat részére visszaadja. 
10. Felek megállapodnak, hogy Martfű Város Önkormányzata - leltár szerint – térítésmentes használatra átadja a fenti rendelő berendezési tárgyait. 
11. Az EURO-DENT BT. vállalja, hogy a részére térítésmentesen rendelkezésre bocsátott berendezési tárgyak, felszerelések, eszközök állagát megóvja, vállalja, hogy a külön jogszabályban meghatározott minimum feltételekhez szükséges eszközök, műszerek karbantartásának költségeit átvállalja.
12.  Az EURO-DENT BT. vállalja, hogy saját költségén biztosítja a fogorvosi alapellátás ellátásához szükséges fogyóanyagokat.
13. Felek megállapodnak, hogy a II. számú fogorvosi körzet betegellátását az EURO-DENT BT. folyamatosan biztosítja, akadályoztatása, tartós távolléte esetén helyettesítéséről és a helyettesítés költségeiről a Bt. gondoskodik.
14. Az EURO-DENT BT. vállalja, hogy a II. számú fogorvosi körzetben a zavartalan betegellátáshoz szükséges szakdolgozókat saját költségén biztosítja, gondoskodik munkájuk ellátásához szükséges szakmai továbbképzésükről, távollétükben helyettesítésükről.
15. Felek megállapodnak, hogy a II. számú fogorvosi körzet háziorvosi feladatainak ellátásához szükséges megállapodásban rögzítetteken túl az Önkormányzat anyagi kötelezettséget nem vállal, az ellátást végző esetleges csődje esetén minden kötelezettség az EURO-DENT BT-t terheli. 
16. Az Önkormányzat kártalanítási kötelezettséggel tartozik a körzetmódosítás miatt bekövetkezett, háziorvost ért kár estén, melynek megállapításánál figyelembe kell venni a háziorvosi szolgáltató által a finanszírozása keretében a változás évét megelőző évben kapott egy éves összeget.

 

17. Az Önkormányzat a megállapodást – indoklással – felmondja, ha a háziorvos a megállapodásban vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat, vagy a háziorvos önálló egészségügyi tevékenység végzésére való jogosultságát bármely okból elveszti.

18. Jelen megállapodás 2017. október 1. napjától határozatlan időre, de minimum 2022. szeptember 30-ig kerül megkötésre. A felek a megállapodást 6 hónapos felmondási idővel írásban mondhatják fel.
A megállapodásban foglaltak módosítását bármelyik fél, bármikor kezdeményezheti.

19. A jelen megállapodásban nem rögzített kérdésekben a mindenkori jogszabályok az irányadók. 

M a r t f ű, 2017. szeptember 28.
……………………………………….               ……………………………………….
Martfű Város Önkormányzat nevében 
             EURO-DENT BT.  képviseletében
         Dr. Papp Antal                                   Dr. Olasin György
Ellenjegyeztem:
…………………………
Szász Éva
     jegyző
